b"\n_START_ARTICLE_\nSecond Life\n_START_SECTION_\nRazvrstitev\n_START_PARAGRAPH_\nMed sre\xc4\x8danjem z investitorji leta 2001 je Rosedale opazil, da so udele\xc5\xbeenci \xc5\xa1e posebej poudarjali pomen sodelovanja, kar bi naj bil ustvarjalni potencial SL. Pri\xc5\xa1li so do rezultata, da je bolj kot igralni vidik SL, pomembna zmo\xc5\xbenost uporabnikov do soustvarjanja sveta in ob\xc4\x8dutka skupnosti._NEWLINE_Pogosto se razpravlja o statusu SL kot virtualnega sveta, ra\xc4\x8dunalni\xc5\xa1ke igre ali t. i. orodja za pogovor. Za razliko od tradicionalnih ra\xc4\x8dunalni\xc5\xa1kih iger, Second Life nima kon\xc4\x8dnega cilja, niti klasi\xc4\x8dne strukture igre ali pravil. Prav tako je brezpredmetno govoriti o zmagi ali porazu, saj SL nima to\xc4\x8dno dolo\xc4\x8denih ciljev. Za razliko od drugih pogovornih orodij, zajema SL obse\xc5\xbeen svet, ki ga lahko prebivalci raziskujejo in uporabljajo zgolj kot ustvarjalno orodje, \xc4\x8de tako \xc5\xbeelijo. _NEWLINE_Sicer ga lahko uporabljajo ljudje vseh starosti, a vendar se v zadnjem \xc4\x8dasu od uporabnika zahteva starost vsaj 18 let.\n_START_SECTION_\nPrebivalci in avatarji\n_START_PARAGRAPH_\nVzpostavitev ra\xc4\x8duna v SL  ali uporaba le tega je v vsakem trenutku in kateremkoli \xc4\x8dasovnem obdobju brezpla\xc4\x8dna. Linden Lab si sicer pridr\xc5\xbeuje pravico, da zara\xc4\x8duna za ustvarjanje velikega \xc5\xa1tevila ra\xc4\x8dunov za eno osebo, vendar trenutno tega ne po\xc4\x8dne. Premium \xc4\x8dlanstvo (US $ 9.95/mese\xc4\x8dno., US $ 22,50 \xc4\x8detrtletno ali US $ 72/letno.) ponuja uporabnikom \xc5\xa1ir\xc5\xa1o stopnjo tehni\xc4\x8dne podpore ter zagotavlja avtomatsko \xc5\xa1tipendijo na ra\xc4\x8dun uporabnikovega avatarja v vi\xc5\xa1ini 300 Linden $ na teden (v primerjavi z originalno \xc5\xa1tipendijo za L $ 500, ki je se \xc5\xa1e vedno naka\xc5\xbee na starej\xc5\xa1e ra\xc4\x8dune). Kakorkoli, velika ve\xc4\x8dina uporabnikov SL se ne odlo\xc4\x8di nadgraditi \xc2\xbbosnovni\xc2\xab\xc2\xa0ra\xc4\x8dun, ki je brezpla\xc4\x8den. _NEWLINE_Avatarji lahko zavzamejo, po volji uporabnikov, katerikoli obliko (ljudje, \xc5\xbeivali, rastline, minerali ali njihove kombinacije itd.) oz. se lahko prebivalci odlo\xc4\x8dijo, da bodo tak\xc5\xa1ni kot so v resni\xc4\x8dnem \xc5\xbeivljenju. Lahko se tudi odlo\xc4\x8dijo, da bodo \xc5\xa1e bolj abstraktnih oblik, saj je skoraj vsaka sprememba avatarja popolnoma prilagodljiva. Glej Second Life Culture za ve\xc4\x8d podrobnosti. Uporabnik z enim ra\xc4\x8dunom, lahko ima hkrati le enega avatarja, a lahko videz le tega spreminja kolikor \xc5\xbeeli. Oblika avatarja se lahko, tako kot vse drugo v SL, ustvari ali s strani uporabnika ali pa lahko uporabnik obliko kupi oz. prevzame \xc5\xbee v naprej ponujene predloge. Ena oseba ima lahko tudi ve\xc4\x8d ra\xc4\x8dunov in tako se zdi, da je obstaja ve\xc4\x8d prebivalcev (osebe z ve\xc4\x8d ra\xc4\x8duni so znane tudi kot alts). _NEWLINE_Avatarji lahko med seboj komunicirajo ali preko lokalnega pogovora ali preko globalnega \xe2\x80\x9ctakoj\xc5\xa1njega sporo\xc4\x8danja\xe2\x80\x9d (poznanega kot IM). Pogovori se uporabljajo med dvema ali ve\xc4\x8d avatarji in jih lahko sli\xc5\xa1i in vidi vsak drug avatar, ki je takrat na dani distanci/bli\xc5\xbeini. IM se uporablja za zasebne pogovore in sicer med dvema avatarjema ali med \xc4\x8dlani skupine ter celo med predmeti in avatarji. Za razliko od pogovorov, IM komunikacija ni odvisna od oddaljenosti udele\xc5\xbeencev drug od drugega. Od razli\xc4\x8dice 1.18.1.2 dalje, je glasovni klepet, tako pogovor kot tudi IM, na voljo v obeh glavnih omre\xc5\xbeij, mladostni\xc5\xa1kem in normalnem omre\xc5\xbeju. \xc4\x8ce je prebivalec odjavljen, se hitra sporo\xc4\x8dila po\xc5\xa1ljejo na njegov po\xc5\xa1tni naslov. Ta sporo\xc4\x8dila so omejena na velikost 4096 bajtov.  \xc4\x8ce je bilo sporo\xc4\x8dilo poslano, ga bo lahko uporabnik prebral tudi, ko se bo prijavil v program.\n_START_SECTION_\nGospodarstvo\n_START_PARAGRAPH_\nSecond Life ima interno valuto imenovano Linden dolar (L $). L $ se lahko uporabi za nakup, prodajo, najem ali zamenjavo zemlji\xc5\xa1\xc4\x8da ali blaga in storitev z drugimi uporabniki. Med virtualno blago \xc5\xa1tejemo stavbe, vozila, naprave vseh vrst, animacije, obla\xc4\x8dila, ko\xc5\xbeo, lasje, nakit, rastlinstva in \xc5\xbeivalstva ter umetni\xc5\xa1ka dela. Storitve vklju\xc4\x8dujejo \xc2\xbbkampiranje\xc2\xab, delo za denar, poslovno upravljanje, zabavo in ustvarjanje vsebin po meri (ki jih lahko razdelimo v naslednjih 6 kategorij: gradnja, teksturiranje, skripte, animacija, umetni\xc5\xa1ka smer in polo\xc5\xbeaj proizvajalca projekta/financerja). L $ je mogo\xc4\x8de kupiti z ameri\xc5\xa1kimi dolarji in drugimi valutami, ki kotirajo na LindeX, posredovanih s strani neodvisnih posrednikov, drugih uporabnikov in priznanih s strani podjetja Linden Lab. Denar pridobljen od prodaje valute se najpogosteje uporablja za pla\xc4\x8dilo lastnih stro\xc5\xa1kov naro\xc4\x8dnine, storitev in dajatev v SL; le razmeroma majhno \xc5\xa1tevilo uporabnikov zaslu\xc5\xbei velike vsote denarja iz \xe2\x80\x9csveta\xe2\x80\x9d. Po podatkih, ki jih je objavilo podjetje Linden Lab je februarja 2009 okoli 64.000 uporabnikov imelo dobi\xc4\x8dek v SL, od katerih je 38.524 zaslu\xc5\xbeilo manj kot 10$, medtem ko jih je 233 zaslu\xc5\xbeilo ve\xc4\x8d kot 5000$. Dobi\xc4\x8dki izhajajo iz prodaje virtualnih dobrin, najema zemlji\xc5\xa1\xc4\x8d in druge \xc5\xa1iroke palete storitev. Marca 2009 je postalo znano, da obstaja nekaj uporabnikov SL, katerih dobi\xc4\x8dek presega 1 milijon ameri\xc5\xa1kih dolarjev na leto._NEWLINE_Nekatera podjetja tako proizvajajo prihodke od storitev, opravljenih v Second Life.\n_START_SECTION_\nDostopnost\n_START_PARAGRAPH_\nAlternativna uporabni\xc5\xa1kih vmesnikov _NEWLINE_Second Life je izpostavljen kritikam zaradi pomanjkljive dostopnosti, saj uporabnikom ni omogo\xc4\x8dena uporaba mi\xc5\xa1ke, prav tako ne morejo sodelovati oz. opazovati \xc5\xbeivljenje v SL kot zunanji opazovalec s pomo\xc4\x8djo  Second Life gledalca. Kakorkoli \xc5\xbee, v zadnjem \xc4\x8dasu je bilo pripravljenih ve\xc4\x8d re\xc5\xa1itev za izbolj\xc5\xa1anje dostopnosti SL (navedeno po kronolo\xc5\xa1kem vrstnem redu): _NEWLINE_-Izbolj\xc5\xa1ave so bile narejene za tiste gledalce oz. uporabnike SL, ki so slepi in slabovidni. Spremembe omogo\xc4\x8dajo, da pridobijo uporabniki pri navigaciji svojih avatarjev uporabne povratne informacije. Razli\xc4\x8dne vrste predmetov se razlikujejo po razli\xc4\x8dnih frekvencah vibracijah. _NEWLINE_-TextSL je besedilo razvito na univerzi v Nevadi, ki omogo\xc4\x8da fizi\xc4\x8dno omejenim in slabovidnim uporabnikom dostop do SL. Aplikacija TextSL omogo\xc4\x8da uporabnikom, ki so slepi in slabovidni komunicirati in gibati se z avatarji z uporabo ukaza osnovanega na vmesniku, ki je bil predhodno uporabljen na pustolovski igri Zork. _NEWLINE_-Centra IBM's Human Ability in Accessibility Center sta razvila spletno osnovan vmesnik za Second Life, iz katerega je mogo\xc4\x8de dostopati na bralnik zaslona. Ta vmesnik zagotavlja uporabniku osnovno gibanje, komunikacijo in dojemanje funkcij z uporabo kratkih kod._NEWLINE_-Projekt pes vodnik, ki ga je razvila Virtual Helping Hands, ponuja virtualnega psa vodnika, ki lahko spremlja uporabnikovega avatarja. Pes vodnik je vmesnik, ki ponuja \xc5\xa1tevilne funkcije, kot so navigacija in la\xc5\xbeje poizvedovanje in komunikacijo v okolju, kot je to primer v spletni klepetalnici. Povratna informacija je zagotovljena z uporabo sinteti\xc4\x8dnega govora. _NEWLINE_Nedavna \xc5\xa1tudija ka\xc5\xbee, da je ena najve\xc4\x8djih ovir pri oblikovanju dostopnej\xc5\xa1ega SL za slepe in slabovidne uporabnike o\xc4\x8ditno pomanjkanje osnovnih podatkov in poimenovanj, kot so imena in opisi za predmete v virtualnem svetu. Za dostopnost SL in interneta nasploh je to velik problem, saj dolo\xc4\x8dene oznake in besede nimajo alternative. \xc5\xa0tudija je pokazala, da je kar 32% predmetov v SL imenovanih \xc2\xbbpredmet\xc2\xab\xc2\xa0in ocenjuje se, da do 40% predmetov v SL zato nima to\xc4\x8dne ozna\xc4\x8dbe._NEWLINE_Primerljivost jezika_NEWLINE_Leta 2007 je Brazilija postala prva dr\xc5\xbeava, ki je dobila svoj, neodvisno voden, portal Second Life, ki ga je upravljal posrednik, \xc4\x8deprav je le ta SL, dostopen prek brazilskega portala, enak tistemu, ki ga uporabljajo uporabniki drugod po svetu. Portal, ki se imenuje \xc2\xbbCelinska Brazilija\xc2\xab, vodi podjetje Kaizen Games, ki je postalo hkrati prvo partnersko podjetje  dru\xc5\xbebe Linden Lab na tem projektu. Oktobra 2007 so pri Linden Lab podpisali drugo partnersko pogodbo s T-Entertainment Co ., LTD., Seul, Ju\xc5\xbena Koreja in T-zabava portalom imenovanem \xc2\xbbSERA Koreja\xc2\xab, ki slu\xc5\xbei kot vstopna to\xc4\x8dka za Second Life Grid. \xc5\xa0e pred tem, v letu 2005, je Linden Lab odprl in vodil svoj portal za nem\xc5\xa1ko, korejsko in japonsko govore\xc4\x8de uporabnike._NEWLINE_V SL se za bolj\xc5\xa1i pogovor uporablja ve\xc4\x8d programov za jezike z razli\xc4\x8dnimi pisavami ter znaki. Ti programi imajo ve\xc4\x8dji nabor znakov, kar zagotavlja ljudem mo\xc5\xbenost za klepet v njihovem maternem jeziku. Ve\xc4\x8d prevajalnih programov, ustvarjenih s strani uporabnikov, tako omogo\xc4\x8da komunikacijo med prebivalci, ki govorijo razli\xc4\x8dne jezike.\n_START_SECTION_\nZunanjost in osebnost\n_START_PARAGRAPH_\nPrebivalci so uporabniki Second Lifea in njihova zunanja podoba je njihov avatar. Osnovni avatar ima \xc4\x8dlove\xc5\xa1ko obliko, mo\xc5\xa1ki ali \xc5\xbeenski spol in \xc5\xa1iroko izbiro fizi\xc4\x8dnih lastnosti ter obla\xc4\x8dil. _NEWLINE_Avatarji so lahko ustvarjalni pri svojem videzu ali pa so podobni osebam, kijih predstavljajo. Osebe, ki imajo odprtih ve\xc4\x8d uporabni\xc5\xa1kih ra\xc4\x8dunov se lahko predstavljajo kot razli\xc4\x8dni Prebivalci. Toda, \xc4\x8de oseba ustvari ve\xc4\x8d uporabni\xc5\xa1kih ra\xc4\x8dunov mora razen za prvega za ostale pla\xc4\x8dati. Po Maju 2006 pa \xc5\xbeal ni znanega postopka, kako prepre\xc4\x8diti, da bi ena oseba z izmi\xc5\xa1ljenimi podatki ustvarila ve\xc4\x8d ra\xc4\x8dunov. Avatarji so lahko narejeni tako, da so podobni resni\xc4\x8dnim uporabnikom in to po navadi tudi so. Lahko pa so prirejeni, da je oseba v virtualnem svetu vi\xc5\xa1ja, bolj privla\xc4\x8dna ali lep\xc5\xa1e grajena. Second Life svojim uporabnikom zagotavlja mo\xc5\xbenost, da svojo virtualno ina\xc4\x8dico ustvarijo po lastnih \xc5\xbeeljah. Zunanjosti Prebivalcev so si zelo razli\xc4\x8dne, saj je njihovo ustvarjanje enostavno._NEWLINE_\xc4\x8ceprav zunanjost prebivalcev virtualnega sveta prav ni\xc4\x8d ne spominja na njihov dejanski izgled, pa je identiteta v Second Lif-u po navadi manj anonimna kot v drugih virtualnih svetovih. Vsak avatar lahko ustvari svoj pla\xc4\x8dilni ra\xc4\x8dun, a nima dostopa do drugih zasebnih informacij (da bi prepre\xc4\x8dili dostop mladoletnih in lo\xc4\x8dili pla\xc4\x8dljive in nepla\xc4\x8dljive ra\xc4\x8dune). Nekatere storitve v virtualnem svetu zahtevajo od uporabnikov da navedejo svoje pravo ime ali druge podatke, toda vse to je prostovoljno, torej, \xc4\x8de tega uporabnik ne \xc5\xbeeli, pa\xc4\x8d ne bo uporabil dolo\xc4\x8dene storitve. _NEWLINE_Stvaritve prebivalca so veliko manj anonimne v tem virtualnem svetu. Linden-ovi stre\xc5\xbeniki registrirajo tvoje avatoraj  in ga za\xc5\xa1\xc4\x8ditijo. Linden prav tako zagotavlja mo\xc5\xbenost, ki omogo\xc4\x8da posodabljanje in prena\xc5\xa1anje svoje stvaritve. Ustvarjalec lahko dovoli te mo\xc5\xbenosti, lahko pa so vsi privilegiji onemogo\xc4\x8deni.\n_START_SECTION_\nPogovor\n_START_PARAGRAPH_\nZnotraj Second Lifea obstajata dve osnovni metodi tekstovnega sporazumevanja: lokalni pogovor in globalno  \xc2\xbbtakoj\xc5\xa1nje sporo\xc4\x8danje\xc2\xab\xc2\xa0(poznano kot IM). pogovori se uporabljajo med dvema ali ve\xc4\x8d avatarji in jih lahko sli\xc5\xa1imo (se pojavijo v obliki besedila) znotraj 20 metrov. Objekti lahko uporabljajo tudi klepetalne kanale. Pogovori po navadi potekajo na \xc2\xbbodprtem pogovornem kanalu\xc2\xab\xc2\xa0\xc4\x8deprav obstaja \xc5\xa1e mnogo drugih. Dolo\xc4\x8dena naprava je potrebna, da zazna promet na drugih kanalih. Avatarji in predmeti lahko tudi kri\xc4\x8dijo in \xc5\xa1epetajo. IM se uporablja za zasebne pogovore, med dvema avatarjema, med \xc4\x8dlani skupine ali med avatarjem in predmetom. Za razliko od pogovorov, IM ni odvisen od oddaljenosti. Verzija 1.18.1.2, glasovni pogovor, lokalni in globalni je prav tako dostopna na glavnem omre\xc5\xbeju, s pomo\xc4\x8djo tehnologije, katere licenco ima Vivax, ki zagotavlja to storitev tudi drugim virtualnim svetovom. Samo avatarji lahko uporabljajo glasovni pogovor. _NEWLINE_Avatarji in predmeti lahko po\xc5\xa1iljajo ali prejemali elektronsko po\xc5\xa1to, \xc4\x8deprav je ta funkcija omejena in ne pretirano uporabljena. Takoj\xc5\xa1nje sporo\xc4\x8danje se pojavi ko je avatar v \xc2\xbbresni\xc4\x8dnem svetu\xc2\xab, e-mail pa dobi, ko se odjavi (\xc4\x8de je predhodno seveda posredoval svoj veljavni e-mail naslov). _NEWLINE_Obstajajo pa tudi strani, preko katerih se Prebivalci lahko poi\xc5\xa1\xc4\x8dejo med sabo zunaj virtualnega sveta in Slurl.com dovoljuje povezavo znotraj Second Lif-ovega zemljevida, kjer poi\xc5\xa1\xc4\x8de\xc5\xa1 \xc5\xbeeleno lokacijo."